દિલ્હીમાં 20 ટકા પૂર્વાંચલના વોટર છે. આવી સ્થિતિમાં પૂનમ પાર્ટી છોડે તો ભાજપને નુક્સાન થઈ શકે છે. પૂનમ આઝાદ દિલ્હી ભાજપના પ્રવક્તા છે અને અગાઉ દિલ્હી ભાજપના પૂર્વ ઉપાધ્યક્ષ પણ રહી ચૂક્યા છે. અત્રે જણાવવાનું કે અરુણ જેટલી સામે મોરચો ખોલ્યા બાદ કિર્તી આઝાદને પાર્ટીમાંથી સસ્પેન્ડ કરવામાં આવ્યાં હતાં. આઝાદે ડીડીસીએમાં કૌભાંડને લઈને અરુણ જેટલી પર આરોપ લગાવ્યાં હતાં. કિર્તી આઝાદને પક્ષમાંથી સસ્પેન્ડ કરાયા બાદ તેમની પત્ની કહ્યું હતું કે પાર્ટી તેમના પરિવાર સાથે અન્યાય કરી રહી છે. તેમણે સસ્પેન્શનના ચાર મહિના બાદ એપ્રિલમાં કહ્યું હતું કે ભાજપ આ અંગે ઝડપથી કોઈ નિર્ણય લે નહીં તો અન્ય અનેક વિકલ્પો છે.